मीडिया प्रभारी नोटिस के जवाब में बोले- मैं कमेटी में नहीं, क्यों जाऊं?
महिलाओं की मौत व अस्पतालों में गुणवत्तापूर्वक स्वास्थ्य सेवाओं को लेकर बुलाई समीक्षा बैठक में सीएमएचओ कार्यालय में मीडिया प्रभारी दिलीप श्रीवेया नहीं पहुंचे। उन्हें डीएचओ-1 डॉ.शशि गुप्ता ने नोटिस जारी किया। जिसमें पूछा गया कि आप मीटिंग में क्यू नहीं आए। नोटिस के जवाब में दिलीप ने लिखा है कि मैं कमेटी में नहीं हूं और न उसका कोई दायित्व है तो फिर क्यूं आता। ध्यान रहे कि 21 फरवरी को यह बैठक सीएमएचओ कार्यालय में आईपी-6 प्रशिक्षण केंद्र के सभाकक्ष में रखी थी। जिसमें प्रभारी व स्त्रीरोग विशेषज्ञों तथा मीडिया आफिसर को शामिल होना था। श्रीवेया का जवाब आने के बाद अब डीएचओ की ओर से सीएमएचओ डॉ.प्रदीप व्यास को लिखा जा रहा है। कार्रवाई का निर्णय उनके स्तर पर किया जाएगा। श्रीवेया का कहना है कि मैं विभागीय कार्य से गया था। वैसे भी मैं कमेटी में नहीं हूं।
hin_Deva hin_Deva